After the Ball

After the Ball er en amerikansk stumfilm fra 1914, regissert av Pierce Kingsley.

Handlingsreferat 
Et lite barn ber onkelen sin fortelle henne en historie, og historien han forteller henne går slik: John Dale er en advokat og ungkar som aldri har blitt forelsket. En millionær-venn av John inviterer ham til å bli med på en yacht-fest. Der møtes John og Louise Tate, som blir ledsaget av hennes far: James Tate. Det blir kjærlighet ved første blikk. Tate-familien består av fire personer, Mr. og Mrs. Tate, datteren Louise og sønnen Gerald. Når han studerte ved college, spilte Gerald kortspill med de andre studentene, noe som førte til at de ble utvist fra skolen.

Geralds far, som får vite om sønnens situasjon, blir rasende. Han ønsker at Gerald skal forlate hjemmet deres, men Louise ber ham la være. Gerald finner igjen morens halskjede på gulvet, hvor det hadde falt ned i hennes forsøk på å beskytte sønnen mot farens angrep. Gerald tar med seg kjedet til en pantelåner og får penger for det. Han har til hensikt å gamble, i håp om å vinne nok penger til å betale alle pengene han skylder. Men Gerald mister snart alle pengene sine. I mellomtiden har moren hans kontaktet detektiver til å lete etter halskjedet som hun ikke klarer å finne igjen. Men detektivene finner snart det savnede smykket i pantelåner-butikken.

Mr. Tate ønsker å kjøpe tilbake kjedet, men Gerald blir gjenkjent som den som pantsatte smykket. Sønnen blir deretter beordret ut av farens hjem for alltid. I mellomtiden har John Dale og Louise endelig forlovet seg. Et årlig veldedighetsball blir annonsert. Geralds kriminelle venner får også høre om denne begivenheten, og ønsker at Gerald skal reise dit for å stjele fra de velstående deltakerne. Han går til festen hvor han møter søsteren Louise, som nesten besvimer når hun får øye på ham. Men John har aldri møtt Gerald før, og lurer på hva Louise gjør med denne fremmede mannen. John og Louise misforstår hverandre på grunn av dette, og avbryter forlovelsen deres.

John overlater deretter kontoret sitt til en yngre partner, og bestemmer seg for å seile over hele verden. Gerald forsøker å bryte opp med resten av gjengen, og får under et fiktivt navn ansettelse ved en stor fabrikk. Men senere blir Louise syk og dør. Søsterens dødsfall dreper også alle ambisjonene i Gerald, som går tilbake til sine kriminelle vaner i underverdenen. En av vennene hans har funnet et hus som han planlegger å stjele fra, ettersom han tror at eieren av huset er bortreist. Men dette er tilfeldigvis hjemmet til John Dale, som uventet har returnert til hjemlandet.

Skuespillere 
 Herbert Kelcey som John Dale.
 Effie Shannon som Louise Tate.
 Robert Vaughn som Gerald Tate.
 William Clark som Mr. Tate.
 Winona Bridges som Mrs. Tate.
 Robert Lawrence som Mr. Seward.
 Jean Barry som Mrs. Seward.
 Joyce Fair som Nina Seward.
 Nicholas Burnham som en doktor.
 G.H. Adams som Briggs - Johns tjener.
 William Frederic som en detektiv.
 Edythe Berwyn som en sykepleier.
 Barney McPhee som McPhee.
 James A. Fitzgerald som Cody.
 J.S. Murray som Slim.
 Gerald King som politi-betjent.

Referanser

Eksterne lenker 

Stumfilmer fra USA
Filmer fra 1914
Stum-dramafilmer fra USA